Ringerike kirkelige fellesråd

Ringerike kirkelige fellesråd er kirkelig fellesråd for Ringerike prosti i Ringerike kommune i Viken. Fellesrådet har adresse Kirkegata 12, 3510 Hønefoss, som er et synonym for Hønefoss kirke. Det kan også kontaktes elektronisk, gjennom epost til post@ringerike.kirken.no.

Fellesrådet omhandler følgende menigheter
 Hønefoss menighet
 Ullerål menighet
 Tyristrand menighet
 Norderhov og Ask menighet
 Haug menighet
 Lunder menighet
 Veme menighet
 Hval, Viker og Nes menighet
 Ringkollkapellet

Fellesrådet administrerer også utleie av av kirkene og Ringkollkapellet til konserter og andre arrangement som menighetsrådet ikke arrangerer. Prisene varierer mellom hverdager og helger, samt hvilken kirke det gjelder. Leie tilsvarende 20 % av billettinntektene, eller minimumssatser. Ved påfølgende konserter samme dag innrømmes 50 % rabatt på den andre konserten. I tillegg til utleie av kirkene leier også fellesrådet ut eventuelle kirkesaler, kirkestuer og menighetshus.

Utleieenheter
 Tyristrand menighetshus, Tyristrand, 50 sitteplasser
 Hval kirkestue, Hallingby i Ytre Ådal, 80 sitteplasser, 45 sitteplasser i selskapsarrangement
 Viker kirkestue, Viker i Vestre Ådal, 54 sitteplasser
 Hønefoss kirkestue, Hønefoss, 80 sitteplasser 
 Storsalen i UIlerål kirke, Hønefoss, 100 sitteplasser, + møterom med 12 sitteplasser 
 Ringkollkapellet, Ringkollen, 70 sitteplasser, 50 sengeplasser med madrass

Eksterne lenker 
 Ringerike kirkelige fellesråd

Den norske kirke
Ringerike